**6.pielikums**

konkursa nolikumam

 (id. Nr.: RTU-2017/28)

**Iepirkuma līgumS (projekts)** *(aTBILSTOŠI Iepirkuma daļai)*

Rīgā

2017.gada \_\_.\_\_\_\_\_\_\_\_\_\_\_\_ Nr.01J02-1/\_\_\_\_\_\_

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” rīkojas finanšu prorektors Ingars Eriņš, turpmāk - Pasūtītājs, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_ kuras vārdā un interesēs, pamatojoties uz Statūtiem, darbojas tās \_\_\_\_\_\_\_\_, turpmāk – Piegādātājs, no otras puses,

abi kopā saukti Puses, bet katrs atsevišķi saukti arī kā Puse, saskaņā ar atklāta konkursa „Optisko šķiedru sakaru līniju noma, Rīgas Tehniskās universitātes filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana” (iepirkuma identifikācijas Nr. RTU – 2017/28) *1.iepirkuma daļas „RTU pamattīkla optisko šķiedru sakaru līniju noma” vai 2. iepirkuma daļas RTU fakultāšu optisko šķiedru sakaru līniju noma”*, turpmāk tekstā Konkurss, rezultātiem, bez maldības, viltus un spaidiem noslēdz šādu līgumu, par turpmāk minēto:

**1.LĪGUMA PRIEKŠMETS**

* 1. Pasūtītājs pasūta un nomā, bet Piegādātājs ierīko starp Pasūtītājanorādītajiem objektiem tiešās optiskās šķiedru sakaru līnijas (turpmāk tekstā – tiešās optiskās līnijas),nodrošina to darbību un apkalpošanu (turpmāk tekstā – Pakalpojumi) saskaņā ar Piegādātāja Konkursā iesniegto tehnisko piedāvājumu atbilstoši tehniskajā specifikācijā - Līguma Pielikumā Nr.1 norādītām funkcionālām un apkalpošanas prasībām un saskaņā ar Piegādātāja Konkursā piedāvātajām cenām – Līguma Pielikumu Nr.2, kas ir Līguma neatņemamas sastāvdaļas.
	2. Piegādātājs tiešās optiskās līnijas nodrošina bez jebkāda veida aktīvās aparatūras, pakešu vai kadru komutācijas, optiskās vai jebkāda cita veida multipleksēšanas palīdzības.
	3. Piegādātājs nodrošina tiešās optiskās līnijas līdz Pasūtītāja Komunikāciju centriem Pielikumā Nr.1 norādītajos objektos, uzstādot Komunikāciju centros attiecīgu pasīvo aparatūru (ODF).
	4. Piegādātājs pēc tiešo optisko līniju izveides nodrošina šo līniju apkalpošana saskaņā ar sekojošiem nosacījumiem:
		1. Piegādātājs nodrošina diennakts Palīdzības dienestu, kura pienākums ir pieņemt problēmziņojumus pa tālruni, faksu vai e-pastu, vadīt problēmu risināšanu, informēt Pasūtītāju par problēmu cēloni, risināšanas gaitu, problēmas atrisināšanas laiku katru kalendāro dienu.
		2. Piegādātājs nodrošina tiešo optisko līniju bojājumu novēršanu 12 (divpadsmit) astronomisko stundu laikā visu diennakti katru kalendāro dienu (12X24X7).
		3. Piegādātājs nodrošina, ka katras rezervējošās tiešās optiskās līnijas kumulatīvā mēneša pieejamība nav zemāka kā 98.8 %.
1. **piegādātāja PIENĀKUMI**
	1. Piegādātājs veic tiešo optisko līniju ierīkošanu par saviem līdzekļiem. Pēc ierīkošanas tiešās optiskās līnijas paliek Piegādātāja īpašumā un Piegādātājs nodod Pasūtītājam tiešās optiskās līnijas 2 (divu) optisko šķiedru 1 (viena) pāra apjomā pret Līguma Pielikumā Nr.2 minēto atlīdzību neierobežotai lietošanai uz visu Līguma periodu.
	2. Piegādātājs nodrošina, ka Līguma Pielikumā Nr.1. minētajām tiešajām optiskajām līnijām kopīgu posmu (ēku ievadi, kabeļu kanalizācija) garums nav lielāks par 25% attiecībā pret summāro tiešo optisko līniju garumu.
	3. Līguma Pielikumā Nr.1 minētās tiešās optiskās līnijas Piegādātājs nodrošina, tikai un vienīgi izmantojot zemes kabeļu kanalizācijā ieguldītus optiskos *single mode* kabeļus.
	4. **Piegādātājs visus Pakalpojumu ierīkošanas darbus veic pilnā apmērā ne vēlāk kā 90 (deviņdesmit) dienu laikā no Līguma spēkā stāšanās dienas** saskaņā ar Piegādātāja izstrādātu un Pasūtītājaapstiprinātu ierīkošanas darbu veikšanas grafiku - Līguma Pielikumu Nr.3.
	5. Piegādātājsnodrošina nepārtrauktu Pakalpojumu darbību visas diennakts laikā, pakalpojuma sniegšanai nepieciešamās pasīvās aparatūras, kabeļu un infrastruktūras tehnisko apkopi un uzturēšanu, ņemot vērā Līguma 1.4.3.punktā noteikto.
	6. Piegādātājsnodrošina Palīdzības dienesta darbību atbilstoši Līguma 5.2.punktā noteiktajam.
	7. Piegādātājslīdz katra mēneša 10. datumam iesniedz Pasūtītājam rēķinu par iepriekšējā mēnesī izmantoto Pakalpojumu apmaksu saskaņā ar Līguma Pielikumā Nr.2 noteiktajām pakalpojumu mēneša nomas maksām.
	8. Piegādātājsnodrošina diennakts Palīdzības dienesta pieejamību diennakts režīmā un problēmu risināšanu, kā arī bojājumu novēršanu saskaņā ar Līguma5.2. punkta un tā apakšpunktu noteikumiem.
	9. Piegādātājs vismaz 3 (trīs) darba dienas iepriekš informē Pasūtītāja atbildīgo kontaktpersonu par plānotajām profilaksēm un citām Piegādātāja darbībām, kuras skar vai varētu skart un ietekmēt Pakalpojumu saņemšanu. Šādus darbus Piegādātājs veic saskaņā ar Līguma 5.6. – 5.10. punktu noteikumiem.
2. **PASŪTĪTĀJA PIENĀKUMI**
	1. Pasūtītājs veic Pakalpojumu apmaksu saskaņā ar Līguma 4. punkta noteikumiem.
	2. Pasūtītājs nodrošina Piegādātāju ar savā kompetencē esošo un līgumsaistību izpildei nepieciešamo informāciju un organizatorisko palīdzību.
	3. Pasūtītājs nodrošina tāatbildīgā pārstāvja noteikšanu un informē par to Piegādātāju.
	4. Pasūtītājs nodrošina Piegādātāja darbinieku iekļūšanu telpās, kurās atrodas Piegādātāja uzstādītā pasīvā aparatūra pušu iepriekš saskaņotā laikā,Līgumā noteikto saistību veikšanaiPasūtītāja atbildīgā pārstāvja klātbūtnē.
3. **Līguma summa un norēķinu kārtība**
	1. Līguma kopējā summa nevar pārsniegt \_\_\_\_\_\_\_\_\_\_\_\_\_\_\_\_\_\_\_\_\_ EUR (bez PVN) \_\_\_\_\_\_\_\_\_\_\_\_\_\_\_\_(summa vārdiem).
	2. Pasūtītājs maksā Piegādātājam Līguma Pielikumā Nr.2 noteikto **ikmēneša nomas maksu \_\_\_\_\_\_\_\_\_\_\_\_\_\_\_\_\_EUR (bez PVN)**\_\_\_\_\_\_\_\_\_\_\_\_\_\_\_\_\_\_\_\_\_\_(*summa vārdiem*) par visiem Pielikumā Nr.1 minētiem Pakalpojumiem.
	3. Papildus Līguma kopējai summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	4. Pasūtītājs maksā Piegādātājam tikai par faktiski nodrošināto pakalpojumu.
	5. Piegādātājs rēķinus sagatavo elektroniskā veidā un par informācijas pareizību atbildīgo personu parakstus aizstāj ar to elektronisko apliecināšanu (autorizāciju). Piegādātājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu ar drošu elektronisko parakstu. Piegādātājs sagatavoto rēķinu nosūta elektroniskā veidā no Piegādātāja e-pasta adreses \_\_\_\_\_\_\_\_\_\_@\_\_\_\_\_\_\_\_\_.lv uz Pasūtītāja e-pasta adresi ruslans.dudkins@rtu.lv.
	6. Piegādātājs, sagatavojot pavadzīmi vai rēķinu, tajā iekļauj informāciju ar **pilnu iepirkuma nosaukumu un identifikācijas numuru, Līguma datumu, numuru un Pakalpojumu sniegšanas adreses**. Ja Piegādātājs nav iekļāvis šajā Līguma punktā noteikto informāciju pavadzīmē vai rēķinā, Pasūtītājam ir tiesības prasīt Piegādātājam veikt atbilstošas korekcijas pavadzīmē vai rēķinā un līdz brīdim, kamēr Piegādātājs nav novērsis nepilnības, neapmaksāt Piegādātājam pienākošos summu.
	7. Maksājumus par Pakalpojumuizmantošanu Pasūtītājs veic 1 (vienu) reizi mēnesī par tekošā mēnesī saņemtajiem Pakalpojumiem 10 (desmit) darba dienu laikā, skaitot no Piegādātāja rēķina saņemšanas dienas.
	8. Samaksu Pasūtītājsveic ar pārskaitījumu uz Piegādātāja norādīto bankas kontu. Par samaksas dienu uzskatāma diena, kurā Pasūtītājs veicis bankas pārskaitījumu.
	9. Līguma izpildes laikā Piegādātājam nav tiesības paaugstināt Finanšu piedāvājumā (Pielikums Nr.2) iekļautās cenas. Piegādātājam ir tiesības līguma izpildes laikā Finanšu piedāvājumā iekļautās cenas samazināt, Pusēm savstarpēji rakstveidā vienojoties.

1. **PakalpojumU IERĪKOŠANAS UN sniegšanas kārtība**
	1. Piegādātājs nodrošina diennakts režīmā pieejamu Palīdzības dienesta darbību, kurš nodrošina bojājumu pieteikumu pieņemšanu un reģistrāciju telefoniski, pa e-pastu vai faksu.
	2. Piegādātāja nodrošinātais Palīdzības dienests veic šādas funkcijas:
		1. nodrošina pieejamību pa Palīdzības dienesta tālruņa numuru 6XXXXXX, faksa numuru 6XXXXXXX, e-pasta adresi \_\_\_\_\_\_\_\_\_@\_\_\_\_\_\_\_\_\_\_.lv;
		2. Palīdzības dienestam jāpieņem problēmziņojumi latviešu un krievu valodās, un Palīdzības dienesta personālam jāprot sarunāties latviešu valodā;
		3. Palīdzības dienesta pienākums ir koordinēt problēmas risināšanas gaitu un eskalēt problēmu, ja tas ir nepieciešams, lai problēma tiktu atrisināta Līgumā atrunātajā laikā;
		4. sākot ar brīdi, kad Pasūtītājs ir pieteicis problēmu, Palīdzības dienesta pienākums ir reizi stundā informēt Pasūtītāju par problēmas risināšanas gaitu, cēloņiem un problēmas atrisināšanas laiku līdz brīdim, kad problēma tiek atrisināta.
	3. Piegādātājs nodrošina tiešo optisko līniju bojājumu novēršanu 12 (divpadsmit) stundu laikā katru dienu visu diennakti.
	4. Piegādātājs nodrošina, ka katras tiešās optiskās līnijas kumulatīvā mēneša pieejamība nav zemāka kā 98.8%.
	5. Pasūtītājaveiktie plānotie profilakses darbi netiek skaitīti ārā no Līguma 5.4. punktā norādītā pieejamības rādītāja un tiek uzskatīti par tiešo optisko līniju dīkstāves laikiem.
	6. Piegādātājs nedrīkst veikt plānotos profilakses darbus, kas skar vai varētu skart tiešās optiskās līnijas katru dienu laikā no 06:00 līdz 20:00.
	7. Piegādātājs nedrīkst veikt plānotos profilakses darbus, kas vienlaicīgi skar vai varētu skart abas pamata vai abas rezervējošās tiešās optiskās līnijas.
	8. Piegādātājs nodrošina, ka plānoto profilakses darbu un/vai problēmu (bojājumu) risināšanas rezultātā nedrīkst mainīties Līguma Pielikumā Nr.1. Piegādātāja norādītās tiešo optisko līniju trases, nodošanas – pieņemšanas aktā fiksētais trašu garums un/vai vājinājums.
	9. Piegādātājapienākums ir sagatavot jaunu nodošanas – pieņemšanas aktu pēc katriem veiktajiem plānotajiem vai bojājumu novēršanas darbiem, veicot tiešo optisko līniju trašu vājinājumu un garumu noteikšanu un fiksēšanu nodošanas – pieņemšanas aktā.
	10. Ja plānoto profilakses darbu vai bojājumu novēršanas darbu veikšanas rezultātā Piegādātājam jāveic tiešo optisko līniju trašu ģeogrāfiskā izvietojuma izmaiņas, tās rakstiski ir jāsaskaņo ar Pasūtītāju.
	11. Pasūtītājs vai Piegādātājs ir tiesīgs jebkurā brīdī Līguma darbības termiņa laikā piesaistīt neatkarīgus ekspertus Līguma 5.9. punktā noteikto tiešo optisko līniju vājinājuma un trases garuma parametru noteikšanai (mērīšanai), pieaicinot klāt arī Piegādātāja atbildīgās personas. Mērījumi tiek atspoguļoti pušu un pieaicināto ekspertu parakstītajā protokolā. Protokols ir saistošs abām pusēm.
	12. Pakalpojumu ierīkošanas, nodrošināšanas laikā un migrācijas periodā Piegādātājam nav tiesību īslaicīgi vai pastāvīgi ietekmēt Pasūtītāja esošo datu pārraides pakalpojumu saņemšanu, kā arī nav tiesību samazināt esošo pakalpojumu kvalitāti vai funkcionalitāti.
	13. Pakalpojumu ierīkošanas nodošana tiek noformēta ar nodošanas –pieņemšanas aktu, kuru Piegādātājs iesniedz Pasūtītājam, kad ir veikti Pakalpojumu ierīkošanas darbi saskaņā ar Līguma Pielikumā Nr. 3 noteikto termiņu. Pasūtītājs, parakstot nodošanas – pieņemšanas aktu bez norādes par Defektiem, atzīst, ka Pakalpojums ir ierīkots atbilstoši Līguma noteikumiem.
	14. Ja Pasūtītājs, pieņemot Pakalpojumu ierīkošanas atbilstību konstatē Defektus, tiek noformēts Defektu akts (turpmāk tekstā – Akts) un attiecīga pretenzija nosūtīta Piegādātājam, norādot Defektu būtību. Pasūtītājs nepieņem Pakalpojumu ierīkošanu, kas neatbilst Līguma noteikumiem.
	15. Piegādātājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 5 (piecu) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Pakalpojumu ierīkošanas pieņemšana Līgumā noteiktajā kārtībā.
	16. Gadījumā, ja Pasūtītājs atkārtoti konstatē Pakalpojumu ierīkošanas Defektus vai tie netiek novērsti Līgumā noteiktajā kārtībā, Pasūtītājam ir tiesības, iepriekš rakstveidā brīdinot Piegādātāju, izbeigt Līgumu.
2. **PUŠU Atbildība**
	1. Piegādātāja atbildība par Pakalpojumu ierīkošanu:

|  |  |  |  |
| --- | --- | --- | --- |
| Līguma punkta numurs | Atbildība | Līgumsoda apmērs | Līgumsoda aprēķins |
| 6.1.1. | Attiecīgās tiešās optiskās līnijas piegādes kavējums (pakalpojumu ierīkošanas laiks noteikts Līguma 2.4. punktā un Līguma Pielikumā Nr.1.) | 1% (viena) procenta apmērā no Līguma kopējās summas | Par katru kavējuma dienu. |
| 6.1.2. | Faktiskais tiešās optiskās līnijas trases garums, kas tiek fiksēts nodošanas – pieņemšanas aktā, ir lielāks nekā Konkursā iesniegtajā piedāvājumā Piegādātāja norādītais un Līguma Pielikumā Nr.1 fiksētais teorētiskais trases garums, un šī fakta rezultātā Pasūtītājam ir jāveic tīkla aparatūras vai tās sastāvdaļu nomaiņa, lai nodrošinātu tālāku datu pārraides tīkla darbību. | 1% (viena) procenta apmērā no Līguma kopējās summas | Par katru šādu tiešo optisko līniju. |
| 6.1.3. | Faktiskais tiešās optiskās līnijas trases vājinājums, kas tiek fiksēts nodošanas – pieņemšanas aktā, ir lielāks nekā Konkursā iesniegtajā piedāvājumā Piegādātāja norādītais un Līguma Pielikumā Nr.1 fiksētais piedāvātais trases vājinājums un šī fakta rezultātā Pasūtītājam ir jāveic tīkla aparatūras vai tās sastāvdaļu nomaiņa, lai nodrošinātu tālāku datu pārraides tīkla darbību. | 1% (viena) procenta apmērā no Līguma kopējās summas | Par katru šādu tiešo optisko līniju. |
| 6.1.4. | Faktiskā tiešās optiskās līnijas trase, kas tiek fiksēta Piegādātāja tehniskajā piedāvājumā (Līguma Pielikums Nr.1), ģeogrāfiski atšķiras no Konkursā iesniegtā piedāvājumā Piegādātāja norādītās trases, kā rezultātā Piegādātājs nespēj nodrošināt Līguma 2.2 punktā noteiktās prasības. | 1% (viena) procenta apmērā no Līguma kopējās summas | Par katru šādu tiešo optisko līniju. |

* 1. PiegādātājaatbildībaparPakalpojumunodrošināšanu:

|  |  |  |  |
| --- | --- | --- | --- |
| Līguma punkta numurs | Atbildība | Līgumsoda apmērs | Līgumsoda aprēķins |
| 6.2.1. | Bojājumu novēršanas laika (Līguma 5.3. punkts) neievērošana | 5% (pieci) procenti | Par katru papildus bojājumu novēršanas stundu (virs Līguma 5.3.punktā noteiktā bojājumu novēršanas termiņa) no attiecīgās tiešās optiskās līnijas mēneša nomas maksas. |
| 6.2.2. | Kumulatīvās mēneša pieejamības (Līguma 5.4. punkts) nenodrošināšana. | 10% (desmit procenti)  | Par katriem pārsniegtiem 0.1% no attiecīgās tiešās optiskās līnijas mēneša nomas maksas. |
| 6.2.3. | Ja netiek ievērotas Līguma 5.8. punkta prasības attiecībā uz tiešo optisko līniju trašu vājinājumiem un garumiem un šī fakta rezultātā Pasūtītājam ir jāveic tīkla aparatūras vai tās sastāvdaļu nomaiņa, lai nodrošinātu tālāku datu pārraides tīkla darbību. | 1% (viena) procenta apmērā no Līguma kopējās summas | Par katru šādu gadījumu. |
| 6.2.4. | Ja netiek ievērotas Līguma 5.10 punkta prasības attiecībā uz tiešo optisko līniju trašu ģeogrāfisko izvietojumu un šī fakta rezultātā Pasūtītājam ir jāveic tīkla aparatūras vai tās sastāvdaļu nomaiņa, lai nodrošinātu tālāku datu pārraides tīkla darbību. | 1% (viena) procenta apmērā no Līguma kopējās summas | Par katru šādu gadījumu. |
| 6.2.5. | Ja Piegādātājs Līguma 5.9. punktā noteiktajā kārtība nav iesniedzis Pasūtītājam nodošanas – pieņemšanas aktu 3 (trīs) darba dienu laikā pēc plānoto profilakses vai bojājumu novēršanas darbu veikšanas. | 1% (viena) procenta apmērā no mēneša nomas maksas | Par katru šādu gadījumu. |

* 1. Līguma Punktā 6.1.1. minētās soda sankcijas nestājas spēkā, ja Piegādātājs nav nodrošinājis savlaicīgu Pakalpojumu piegādi optisko līniju ieguldīšanai un montāžai nepiemērotu laika apstākļu dēļ.
	2. Maksimālais līgumsoda apjoms, koPiegādātājsmaksāPasūtītājamnevar būt lielāks par 10% no kopējās Līguma summas.
	3. Pasūtītājs ir tiesīgs atteikties no daļas vai visiem Pakalpojumiem, ja iestājas Līguma 6.1.4 vai 6.4 punktos minētās situācijas un/vai Pakalpojumu ierīkošana kavējas ilgāk par 30 (trīsdesmit) kalendārajām dienām.
	4. Ja Pasūtītājs izmanto 6.2. punktā noteiktās tiesības, tas neatbrīvo Piegādātāju no 6.1. punktā un tā apakšpunktos noteikto līgumsodu samaksas.
	5. Līgumsodu samaksa neatbrīvo puses no Līgumā noteikto saistību izpildes.
	6. Pasūtītājspar Līgumā noteikto maksājumu termiņu neievērošanu maksā līgumsodu 0.1% apmērā no neapmaksātās summas par katru kavējuma dienu, bet ne vairāk kā 10% no laikā nesamaksātās summas.
	7. Pasūtītājam var tikt pārtraukta Pakalpojumu sniegšana, ja saņemtais rēķins nav apmaksāts vairāk kā 20 (divdesmit) darba dienas un Piegādātājs par šādu maksājuma kavējumu atkārtoti informējis Pasūtītāju. Šāda Pakalpojuma sniegšanas pārtraukšana nav uzskatāma par Līguma darbības izbeigšanu.
	8. Līgumsoda apjomu saskaņā ar Līguma 6.1, 6.2. un 6.4. punktiem aprēķina Pasūtītājs un rakstveidā nosūta Piegādātājam. Ja nepieciešams, Piegādātājs 3 (trīs) darba dienu laikā no aprēķina saņemšanas sniedz komentārus Pasūtītājam. Pēc Piegādātāja komentāru saņemšanas, nepieciešamības gadījumā Pasūtītājs veic aprēķina precizēšanu un piestāda Piegādātājam rēķinu, kurā iekļauj visu tekošā perioda līgumsodu apjomus. Piegādātāja pienākums ir apmaksāt Pasūtītāja iesniegto rēķinu 10 (desmit) darba dienu laikā no rēķina izrakstīšanas datuma. Ja Piegādātājs 3 (trīs) darba dienu laikā no aprēķina saņemšanas dienas nav sniedzis Pasūtītājam komentārus, Pasūtītājs ir tiesīgs izrakstīt Piegādātājam rēķinu, saskaņā ar veikto sākotnējo aprēķinu.

**7. IEPIRKUMA LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA**

7.1. Piegādātājs nav tiesīgs bez rakstiskas saskaņošanas ar Pasūtītāju veikt iepirkumā iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

7.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

7.2.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem;

7.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās Līgumcenas, atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem;

7.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

7.3. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 (desmit) procenti no kopējās Līgumcenas vai uz kura iespējām Piegādātājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro Publisko iepirkumu likuma 42. panta pirmās daļas un otrās daļas noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

7.4. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.

7.5.Piegādātājs Līguma saistību izpildē piesaista apakšuzņēmēju \_\_\_\_\_\_\_\_\_\_\_\_\_\_\_\_\_(nosaukums), vienotās reģistrācijas Nr.\_\_\_\_\_\_\_\_\_\_\_\_\_\_\_\_\_\_\_ *(norāda, ja piemērojams).*

**8. PUŠU PĀRSTĀVJI**

8.1.No Pasūtītāja puses par Līguma saistību izpildes kontroli atbildīgā persona: Ruslans Dudkins, tālrunis: 67089823, mob. tālrunis: 29419616, e-pasts: Ruslans.Dudkins@rtu.lv, kurai ir noteikti šādi pienākumi:

* + 1. veikt Līguma saistību izpildes gaitas uzraudzību;
		2. sekot Līguma saistību izpildei;
		3. parakstīt katru Piegādātāja iesniegto rēķinu;
		4. parakstīt nodošanas - pieņemšanas aktu.
	1. Piegādātāja atbildīgā persona par Līguma izpildi:\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds), tālrunis: \_\_\_\_\_\_\_\_\_\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_\_\_\_\_\_\_\_\_
1. **Līguma Izpildes termiņš**

9.1. Līgums stājas spēkā tā noslēgšanas dienā un ir spēkā 60 (sešdesmit) mēnešus no Līguma noslēgšanas brīža.

* 1. Pasūtītājs ir tiesīgs izbeigt Līgumu vai atteikties no visiem vai atsevišķiem Pakalpojumiem objektīvu iemeslu dēļ, par to rakstiski brīdinot otru pusi 30 (trīsdesmit) kalendārās dienas iepriekš un veicot savstarpējus norēķinus.
	2. Pasūtītājsir tiesīgs vienpusēji izbeigt Līgumu, ja iestājas Līguma 6.4.punktā noteiktie apstākļi.
	3. Par katru Pakalpojumu vienību, attiecībā uz kuru puses izsaka gribu pārtraukt Līgumu, puses paraksta vienošanās protokolu par Pakalpojumu sniegšanas pārtraukšanu, norādot Pakalpojumu sniegšanas pārtraukšanas datumu.
	4. Beidzoties Līguma darbības termiņam, izbeidzot Līgumu vai pārtraucot Pakalpojumu sniegšanu, Piegādātājs veic Pakalpojumu demontāžu par saviem līdzekļiem ne vēlāk kā 30 (trīsdesmit) kalendāro dienu laikā no rakstiska informēšanas datuma par Līguma izbeigšanu vai Pakalpojuma sniegšanas pārtraukšanu.
	5. Pasūtītājam ir tiesības vienpusēji izbeigt Līguma saistības, ja Pakalpojuma piegādes pārtraukuma gadījumā Pakalpojuma pieejamības atjaunošanas laiks kādā no Pasūtītāja pieslēguma vietām pārsniedz 5 (piecas) darba dienas vai Līguma darbības laikā ir bijuši vairāk kā 10 (desmit) Pakalpojuma atjaunošanas termiņa pārkāpumi vai arī bijuši vairāk kā 2 (divi) Pakalpojuma termiņa atjaunošanas pārkāpumi viena kalendārā gada laikā.
	6. Līguma grozījumi ir pieļaujami, ja tie nemaina Līguma vispārējo raksturu un atbilst Publisko iepirkumu likuma 61.pantam.
	7. Visi Līguma grozījumi un papildinājumi ir spēkā, ja tie ir sagatavoti rakstiski un tos abpusēji parakstījuši Līdzēju pilnvarotie pārstāvji. Tie pievienojami Līgumam kā pielikumi un kļūst par Līguma neatņemamu sastāvdaļu.
	8. Visai sarakstei, saskaņojumiem, dokumentācijai un citai informācijai, ar kuru apmainās Līdzēji un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otram Līdzējam personiski pret parakstu vai nosūtītai ierakstītā vēstulē uz Līgumā norādīto adresi vai attiecīgā Līdzēja juridisko adresi.
	9. Pasūtītājs ir tiesīgs vienpusēji izbeigt Līgumu, nosūtot Piegādātājam rakstisku paziņojumu 15 (piecpadsmit) dienas iepriekš pirms Līguma izbeigšanas, ja izpildās kaut viens no zemāk minētajiem nosacījumiem:
		1. Piegādātājs atkārtoti atsakās novērst Defektu aktā minētos trūkumus vai nepilnības;
		2. Piegādātājs Pakalpojumu ierīkošanu neuzsāk vairāk kā 15 (piecpadsmit) darba dienu laikā pēc Līguma Pielikumā Nr. 3 noteiktā uzsākšanas termiņa;
		3. Piegādātājs nepilda kādas citas saistības saskaņā ar Līgumu, un, ja Piegādātājs minēto saistību neizpildi nav novērsis 30 (trīsdesmit) dienu laikā pēc Pasūtītāja rakstiska paziņojuma par šādu saistību neizpildi saņemšanas;
		4. Piegādātājs nepamatoti ir pārtraucis Pakalpojumu ierīkošanu vai nodrošināšanu.
	10. Līgums var tikt izbeigts pirms Līguma darbības termiņa beigām, Līdzējiem savstarpēji rakstveidā par to vienojoties.
	11. Ja kāds no Līguma noteikumiem zaudē juridisko spēku, tas neietekmē pārējos noteikumus.
	12. Visos pārējos Līgumā neatrunātajos jautājumos Līdzēji vadās no Latvijas Republikas spēkā esošajiem normatīvajiem aktiem.
	13. Strīdi, kas Līdzējiem rodas izpildot Līgumu, tiek risināti pārrunu ceļā, bet ja vienošanos 30 (trīsdesmit) dienu laikā panākt nevar, tad jebkurš strīds, nesaskaņa vai prasība, kas saistīti ar šo Līgumu, tā izbeigšanu, grozīšanu vai spēkā esamību, tiek risināts Latvijas Republikas tiesā, atbilstoši spēkā esošajiem LR normatīvajiem aktiem.
1. **Īpaši noteikumi**
	1. Pakalpojuma nodrošināšanai nepieciešamā aparatūra, kuru uzstāda Piegādātājs**,** paliek Piegādātāja īpašumā, un Pasūtītājspar to veic samaksu Pakalpojumu ikmēneša abonēšanas maksas ietvaros, saskaņā ar Līguma Pielikumu Nr.2.
	2. Pakalpojumu ierīkošanas darbus un Pakalpojumu apkalpošanas darbus ir tiesīgi veikt tikai atbilstoši normatīvo tiesību aktu prasībām kvalificēti speciālisti.
	3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un pušu pienākums ir piemērot Līgumu atbilstoši spēkā esošajiem normatīvajiem aktiem.
	4. Ja kādai no Pusēm tiek mainīts juridiskais statuss, pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai pusei. Ja puse neizpilda šī apakšpunkta noteikumus, uzskatāms, ka otra puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	5. Strīdus, kas var rasties šī Līguma izpildes rezultātā vai sakarā ar šo Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos noteiktajā kārtībā.
	6. Par Līguma grozījumiem un papildinājumiem Puses vienojas rakstiski. Rakstiskās vienošanās pievienojamas Līgumam, un tās kļūst par šī Līguma neatņemamām sastāvdaļām.
	7. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstiskas piekrišanas.
	8. Līgums sagatavots uz \_\_\_(\_\_\_\_\_) numurētām lapām.
	9. Līgums parakstīts 2 (divos) identiskos eksemplāros, kuriem ir vienāds juridisks spēks un no kuriem viens glabājas pie Pasūtītāja un otrs – pie Piegādātāja.
	10. Līgumam ir šādi pielikumi, kas ir neatņemama Līguma sastāvdaļa:
		1. Pielikums Nr.1 – tehniskās specifikācijas – Piegādātāja tehniskā piedāvājuma kopija;
		2. Pielikums Nr. 2 – Piegādātāja finanšu piedāvājuma kopija;
		3. Pielikums Nr. 3 - Ierīkošanas darbu veikšanas grafiks.
2. **PUŠU JURIDISKĀS ADRESES UN REKVIZĪTI**

**IEPIRKUMA LĪGUMS (PROJEKTS)** (*atbilstoši iepirkuma daļai*)

Rīgā

2017.gada \_\_.\_\_\_\_\_\_\_\_\_\_\_\_ Nr.01J02-1/\_\_\_\_\_\_

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” rīkojas finanšu prorektors Ingars Eriņš, turpmāk - PASŪTĪTĀJS, no vienas puses, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_ kuras vārdā un interesēs, pamatojoties uz \_\_\_\_\_\_\_\_\_\_rīkojas tās \_\_\_\_\_\_\_\_, turpmāk – UZŅĒMĒJS, no otras puses,

abi kopā un katrs atsevišķi turpmāk šī Līguma tekstā saukti - Līdzējs/ Līdzēji, saskaņā ar atklāta konkursa „Optisko šķiedru sakaru līniju noma, Rīgas Tehniskās universitātes filiāļu pieslēgumu, Interneta pakalpojumu un autonomu sistēmu uzturēšanas pakalpojumu sniegšana” (iepirkuma identifikācijas Nr. RTU – 2017/17*) 3.iepirkuma daļas „RTU filiāļu pieslēgumu punktu izveide un to darbības nodrošināšana”, 4. iepirkuma daļas „Interneta pieslēgumu izveide RTU objektos un to darbības nodrošināšana” vai 5.iepirkuma daļas „Pieslēguma pie SMILE apmaiņas punkta TV tornī izveide un tā darbības nodrošināšana”*, turpmāk tekstā - Konkurss, rezultātiem, bez maldības, viltus un spaidiem noslēdz šādu līgumu, turpmāk tekstā - Līgums, par turpmāk minēto:

**1.Līguma priekšmets un izpildes termiņš**

1.1. Atbilstoši Tehniskai specifikācijai un UZŅĒMĒJA tehniskajam piedāvājumam, kas ir pievienots Līguma pielikumā Nr.1, un UZŅĒMĒJA finanšu piedāvājumam, kas ir pievienots Līguma pielikumā Nr.2, PASŪTĪTĀJS uzdod un UZŅĒMĒJS apņemas *ierīkot* *Rīgas Tehniskās universitātes (turpmāk tekstā – RTU) tīkla pieslēgumu punktus adresēs, kas norādītas tehniskajā specifikācijā (Līguma Pielikumā Nr.1) un nodrošināt Pasūtītāja datu plūsmas pārraidi tīklā, veikt Pakalpojumu nodrošināšanai nepieciešamās aparatūras piegādi, uzstādīšanu un konfigurēšanu, kā arī citas darbības, kas nepieciešamas Pakalpojumu sniegšanai* (3.iepirkuma daļa); *ierīkot Interneta pieslēgumu Pasūtītāja primārajā un rezerves datu centrā un nodrošināt Interneta pieslēguma darbību* (4.iepirkuma daļa); *ierīkot SMILE pieslēgumu un nodrošināt tā darbību* (5.iepirkuma daļa) (turpmāk tekstā – Pakalpojumi).

* 1. UZŅĒMĒJS **visus Pakalpojumu ierīkošanas darbus veic pilnā apmērā ne vēlāk kā 90 (deviņdesmit) dienu laikā no Līguma spēkā stāšanās dienas** saskaņā ar UZŅĒMĒJA izstrādātu un PASŪTĪTĀJAapstiprinātu ierīkošanas darbu veikšanas grafiku - Līguma Pielikumu Nr.*3 (ierīkošanas darbu veikšanas grafiks attiecas uz 3.un 4.iepirkuma daļu).*

**2. Līguma summa un norēķinu kārtība**

2.1. Kopējā līguma summa nevar pārsniegt EUR\_\_\_\_\_\_\_\_\_\_\_\_\_\_\_\_\_\_\_\_\_\_(*summa vārdiem*) bez pievienotās vērtības nodokļa (turpmāk tekstā – PVN).

2.2. PASŪTĪTĀJS maksā UZŅĒMĒJAM Līguma Pielikumā Nr.2 noteikto **ikmēneša maksu \_\_\_\_\_\_\_\_\_\_\_\_\_\_\_\_\_EUR (bez PVN)**\_\_\_\_\_\_\_\_\_\_\_\_\_\_\_\_\_\_\_\_\_\_(*summa vārdiem*) par visiem Līguma Pielikumā Nr.1 minētajiem Pakalpojumiem.

* 1. Papildus Līguma kopējai summai PASŪTĪTĀJS maksā UZŅĒMĒJAM PVN normatīvajos aktos noteiktajā kārtībā un apmērā.
	2. PASŪTĪTĀJS maksā UZŅĒMĒJAM tikai par faktiski nodrošinātajiem Pakalpojumiem.
	3. UZŅĒMĒJS rēķinus sagatavo elektroniskā veidā un par informācijas pareizību atbildīgo personu parakstus aizstāj ar to elektronisko apliecināšanu (autorizāciju). UZŅĒMĒJS apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu ar drošu elektronisko parakstu. UZŅĒMĒJS sagatavoto rēķinu nosūta elektroniskā veidā no UZŅĒMĒJA e-pasta adreses \_\_\_\_\_\_\_\_\_\_@\_\_\_\_\_\_\_\_\_.lv uz Pasūtītāja e-pasta adresi ruslans.dudkins@rtu.lv.
	4. UZŅĒMĒJS, sagatavojot pavadzīmi vai rēķinu, tajā iekļauj informāciju ar **pilnu iepirkuma nosaukumu un identifikācijas numuru, Līguma datumu, numuru un Pakalpojumu sniegšanas adreses**. Ja UZŅĒMĒJS nav iekļāvis šajā Līguma punktā noteikto informāciju pavadzīmē vai rēķinā, PASŪTĪTĀJAM ir tiesības prasīt UZŅĒMĒJAM veikt atbilstošas korekcijas pavadzīmē vai rēķinā un līdz brīdim, kamēr Izpildītājs nav novērsis nepilnības, – neapmaksāt UZŅĒMĒJAM pienākošos summu.
	5. Maksājumus par Pakalpojumunodrošināšanu PASŪTĪTĀJS veic 1 (vienu) reizi mēnesī par tekošā mēnesī saņemtajiem Pakalpojumiem 10 (desmit) darba dienu laikā, skaitot no UZŅĒMĒJA rēķina saņemšanas dienas.
	6. Samaksu PASŪTĪTĀJSveic ar pārskaitījumu uz UZŅĒMĒJA norādīto bankas kontu. Par samaksas dienu uzskatāma diena, kurā PASŪTĪTĀJS veicis bankas pārskaitījumu.
	7. Līguma izpildes laikā UZŅĒMĒJAM nav tiesības paaugstināt Finanšu piedāvājumā (Pielikums Nr.2) iekļautās cenas. UZŅĒMĒJAM ir tiesības līguma izpildes laikā Finanšu piedāvājumā iekļautās cenas samazināt, Pusēm savstarpēji rakstveidā vienojoties.

**3. Līdzēju pienākumi un tiesības**

3.1. UZŅĒMĒJS apņemas:

3.1.1. uzsākt Pakalpojumu ierīkošanu saskaņā ar PASŪTĪTĀJA apstiprinātu ierīkošanas darbu veikšanas grafiku *(attiecas uz 3. un 4.iepirkuma daļu)* (Līguma Pielikums Nr. 3) un veikt to saskaņā ar Tehniskajā specifikācijā un Līgumā noteiktajām prasībām, un pabeigt Pakalpojumu ierīkošanas izpildi Līguma 1.2.punktā noteiktajā termiņā un nodot Pakalpojumu PASŪTĪTĀJAM ne vēlāk kā ierīkošanas darbu veikšanas grafikā noteiktajā termiņā;

3.1.2. pēc Pakalpojumu ierīkošanas UZŅĒMĒJS nodrošina Pakalpojumu nodrošināšanu pret Līguma Pielikumā Nr.2. minēto atlīdzību PASŪTĪTĀJAM visu Līguma periodu saskaņā ar Tehnisko specifikāciju;

3.1.3. par saviem līdzekļiem veikt Pakalpojumu ierīkošanu Līgumā noteiktajā laikā, kārtībā un kvalitātē atbilstoši Līguma noteikumiem un normatīvajos aktos noteiktajā kārtībā;

3.1.4. nodrošināt Pakalpojuma ierīkošanu un atbilstoši kvalificētu personālu, kas nepieciešams Līguma saistību izpildei;

3.1.5. Pakalpojumu ierīkošanas vai tā nodrošināšanas laikā iegūto informāciju neizpaust trešajām personām bez PASŪTĪTĀJA rakstiskas atļaujas saņemšanas. Ja UZŅĒMĒJS pieaicina apakšuzņēmējus, viņš ir tiesīgs sniegt viņiem visu Pakalpojuma izpildei nepieciešamo informāciju, brīdinot par informācijas neizpaušanu;

3.1.6. ja UZŅĒMĒJS neveic Pakalpojumu ierīkošanu un/vai nodrošināšanu atbilstoši Līguma noteikumiem, UZŅĒMĒJAM ir pienākums par saviem līdzekļiem, pēc pirmā PASŪTĪTĀJA pieprasījuma un PASŪTĪTĀJA noteiktajā termiņā novērst norādītos trūkumus, nepilnības vai neatbilstību Pakalpojumu ierīkošanā un/vai nodrošināšanā;

3.1.7. 5 (piecu) darba dienu laikā pēc PASŪTĪTĀJA pieprasījuma sniegt pārskatu par Pakalpojumu ierīkošanas un nodrošināšanas norisi rakstiskā formā, sadarboties un konsultēties ar PASŪTĪTĀJU Pakalpojumu ierīkošanas un nodrošināšanas laikā;

* + 1. nodrošināt nepārtrauktu Pakalpojumu sniegšanu visas diennakts laikā;
		2. līdz katra mēneša 10. datumam iesniegt PASŪTĪTĀJAM rēķinu par iepriekšējā mēnesī izmantoto Pakalpojumu apmaksu saskaņā ar Līguma Pielikumā Nr.2 noteikto Pakalpojumu mēneša maksu;
		3. nodrošināt diennakts Palīdzības dienesta pieejamību diennakts režīmā un problēmu risināšanu, kā arī bojājumu novēršanu saskaņā ar Līguma Pielikumā Nr. 1 noteikto;
		4. vismaz 3 (trīs) darba dienas iepriekš informēt Pasūtītāja atbildīgo kontaktpersonu par plānotajām profilaksēm un citām UZŅĒMĒJA darbībām, kuras skar vai varētu skart un ietekmēt Pakalpojumu saņemšanu;
		5. līdz katra mēneša 10. datumam iesniegt PASŪTĪTĀJAM rēķinu par iepriekšējā mēnesī nodrošināto Pakalpojumu apmaksu saskaņā ar Līguma Pielikumā Nr.2 noteikto pakalpojumu mēneša maksu.

3.2. UZŅĒMĒJA tiesības:

3.2.1. saņemt samaksu no PASŪTĪTĀJA saskaņā ar Līguma noteikumiem;

3.2.2. saņemt no PASŪTĪTĀJA Līguma izpildei nepieciešamo informāciju.

3.3. PASŪTĪTĀJA pienākumi:

3.3.1. pirms Pakalpojumu ierīkošanas un nodrošināšanas sākuma un Līguma darbības laikā nodrošināt UZŅĒMĒJU ar Līguma izpildei nepieciešamo dokumentāciju un informāciju, kura ir PASŪTĪTĀJA rīcībā vai kuras sniegšanu uzņēmies PASŪTĪTĀJS;

3.3.2. paziņot UZŅĒMĒJAM par visiem no PASŪTĪTĀJA atkarīgiem, paredzamiem apstākļiem, 2 (divas) darba dienas pirms šo apstākļu iestāšanās, kas radušies no jauna un traucē UZŅĒMĒJAM izpildīt Līguma saistības;

3.3.3. savlaicīgi un pilnā apjomā apmaksāt Pakalpojumu saskaņā ar Līguma noteikumiem.

3.4. PASŪTĪTĀJA tiesības:

3.4.1. pieņemot Pakalpojumu ierīkošanu, pēc saviem ieskatiem veikt Līguma saistību izpildes pārbaudi, lai pārliecinātos par Pakalpojumu ierīkošanas un/vai nodrošināšanas atbilstību Līgumam, ja nepieciešams, pieaicinot ekspertus vai citus speciālistus;

3.4.2. PASŪTĪTĀJS atbilstoši Līguma noteikumiem, ir tiesīgs nepieņemt Pakalpojumu ierīkošanu, ja PASŪTĪTĀJS konstatē, ka Pakalpojumu ierīkošana ir veikta nekvalitatīvi vai nepilnīgi, neatbilst Līguma noteikumiem, satur kādus defektus;

3.4.3. konstatējot, ka UZŅĒMĒJA pieaicinātais apakšuzņēmējs, darbinieks vai kāda trešā persona nepilda savus pienākumus, ir nekompetenta vai ar neatbilstošu kvalifikāciju, pieprasīt UZŅĒMĒJAM attiecīgā apakšuzņēmēja, darbinieka vai trešās personas nomaiņu ar tādu, kuram ir atbilstoša kvalifikācija un pieredze;

3.4.4. izteikt ieteikumus saistībā ar konkrētā Pakalpojuma ierīkošanu vai nodrošināšanu;

3.4.5. sagatavot un nosūtīt UZŅĒMĒJAM rakstveidā pretenziju gadījumā, kad Pakalpojumu nodrošināšana neatbilst Līguma noteikumiem.

3.5. Līdzēji apņemas neizpaust Līguma izpildes laikā iegūto konfidenciālo informāciju, kuru par tādu nosaka spēkā esošie normatīvie akti vai paši Līdzēji, trešajām personām bez otra Līdzēja rakstiskas piekrišanas, izņemot gadījumus, kad to likumā paredzētajā kārtībā pieprasa Latvijas Republikas institūcijas, kurām uz to ir likumīgas tiesības. Šis nosacījums ir spēkā gan Līguma darbības laikā, gan 2 (divus) gadus pēc Pakalpojuma pieņemšanas - nodošanas akta parakstīšanas.

**4. Pakalpojumu ierīkošanas un nodrošināšanas kārtība**

* 1. UZŅĒMĒJS Līguma ietvaros apņemas ierīkot un nodrošināt Pakalpojumus kvalitatīvi, savlaicīgi, izmantojot savas profesionālās iemaņas, ar tādu rūpību, kādu var sagaidīt no krietna un rūpīga izpildītāja.
	2. UZŅĒMĒJS apņemas saskaņošanas kārtībā atskaitīties PASŪTĪTĀJAM par Pakalpojumu ierīkošanas un nodrošināšanas gaitu pēc PASŪTĪTĀJA pieprasījuma.
	3. PASŪTĪTĀJS apņemas pēc UZŅĒMĒJA rakstiska pieprasījuma sniegt visu nepieciešamo informāciju (rakstisku vai mutisku), kura ir PASŪTĪTĀJA rīcībā, kas nepieciešama kvalitatīvai Pakalpojumu ierīkošanai un nodrošināšanai Līguma ietvaros.
	4. Gadījumā, ja Pakalpojumu ierīkošanas un/vai tā nodrošināšanas gaitā tiek atklāts, ka Pakalpojumi, kurus ierīko un/vai nodrošina UZŅĒMĒJS, neatbilst kvalitātei un PASŪTĪTĀJA prasībām, UZŅĒMĒJAM jānovērš norādītie trūkumi, kurus konstatējis PASŪTĪTĀJS uz sava rēķina un PASŪTĪTĀJA norādītajā laikā.
	5. Pakalpojumu nodrošināšanas laikā UZŅĒMĒJS nodrošina diennakts Palīdzības dienestu, kura darbība ir 24 stundas diennaktī un 7 dienas nedēļā, un tas veic šādas funkcijas:
		1. Tas ir pieejams pa Palīdzības dienesta tālruņa numuru 6XXXXXX, faksa numuru 6XXXXXXX, e-pasta adresi \_\_\_\_\_\_\_\_\_@\_\_\_\_\_\_\_\_\_\_.lv;
		2. Palīdzības dienestam jāpieņem problēmziņojumi latviešu un krievu valodās, un Palīdzības dienesta personālam jāprot sarunāties latviešu valodā;
		3. Palīdzības dienesta pienākums ir koordinēt problēmas risināšanas gaitu un eskalēt problēmu, ja tas ir nepieciešams, lai problēma tiktu atrisināta Līgumā atrunātajā laikā;
		4. sākot ar brīdi, kad PASŪTĪTĀJS ir pieteicis problēmu, Palīdzības dienesta pienākums ir reizi stundā informēt Pasūtītāju par problēmas risināšanas gaitu, cēloņiem un problēmas atrisināšanas laiku līdz brīdim, kad problēma tiek atrisināta.
	6. UZŅĒMĒJS nodrošina bojājumu novēršanu 8 (astoņu) stundu *(4.iepirkuma daļai)*, 12 (divpadsmit) stundu (*3.iepirkuma daļai*) un 24 (divdesmit četru) stundu (*5.iepirkuma daļai*) laikā visu diennakti katru kalendāro dienu (12X24X7).
	7. Pakalpojumu ierīkošanas, nodrošināšanas laikā un migrācijas periodā UZŅĒMĒJAM nav tiesību īslaicīgi vai pastāvīgi ietekmēt PASŪTĪTĀJA esošo pakalpojumu saņemšanu, kā arī nav tiesību samazināt esošo pakalpojumu kvalitāti vai funkcionalitāti.
1. **Pakalpojumu IERĪKOŠANAS nodošanas – pieņemšanas kārtība**
	1. Pakalpojumi, kas ir pilnībā ierīkoti, tiek nodoti PASŪTĪTĀJAM ar nodošanas – pieņemšanas aktu, kas sagatavots 2 (divos) eksemplāros un iesniegts PASŪTĪTĀJAM parakstīšanai.
	2. Par Pakalpojumu ierīkošanas dienu tiek uzskatīta Pakalpojumu nodošanas - pieņemšanas akta abpusēja parakstīšanas diena.
	3. PASŪTĪTĀJS 5 (piecu) darba dienu laikā pēc nodošanas - pieņemšanas akta saņemšanas iesniedz UZŅĒMĒJAM parakstītu aktu vai arī motivētu atteikumu pieņemt Pakalpojumu ierīkošanu. Gadījumā, ja 5 (piecu) darba dienu laikā pēc nodošanas – pieņemšanas akta iesniegšanas PASŪTĪTĀJAM, tas tiek parakstīts vai netiek sniegts motivēts atteikums par Pakalpojumu ierīkošanas pieņemšanu, Pakalpojumu ierīkošana tiek uzskatīta par pieņemtu no PASŪTĪTĀJA puses.
	4. Ja PASŪTĪTĀJS rakstiski motivē atteikumu pieņemt Pakalpojumu ierīkošanu, PASŪTĪTĀJS sastāda aktu, kurā saraksta veidā uzrāda trūkumus vai neatbilstības Pakalpojumu ierīkošanā, turpmāk Līguma tekstā saukts - Defektu akts, kas jānovērš, norādot to novēršanas termiņus. Sastādīto Defektu aktu PASŪTĪTĀJS iesniedz UZŅĒMĒJAM. UZŅĒMĒJS Defektu aktā minēto Pakalpojumu ierīkošanas pārstrādāšanu veic uz sava rēķina un pēc to izpildes nodod PASŪTĪTĀJAM, atbilstoši Līguma 5.daļas noteikumiem.
	5. UZŅĒMĒJS Defektu aktā minētos trūkumus vai neatbilstības novērš aktā noteiktajā termiņā. Ja Defektu aktā minētie trūkumi vai neatbilstības ir radušies UZŅĒMĒJA darbības vai bezdarbības rezultātā, izdevumi to novēršanai jāapmaksā UZŅĒMĒJAM un tas nedod tiesības uz Līgumā noteiktā termiņa pagarinājumu.
	6. Ja UZŅĒMĒJS nav atbildīgs par kādu no Defektu aktā minētajiem trūkumiem vai neatbilstībām, UZŅĒMĒJS par to rakstiski ziņo PASŪTĪTĀJAM. Šajā gadījumā Defektu aktā noteikto trūkumu un neatbilstību novēršanas izdevumus apmaksā PASŪTĪTĀJS.
	7. Ja UZŅĒMĒJS atsakās novērst Defektu aktā minētos trūkumus vai nepilnības un par to rakstiski ir paziņojis PASŪTĪTĀJAM, tad PASŪTĪTĀJAM ir tiesības pieaicināt citu Pakalpojumu izpildītāju trūkumu un neatbilstību novēršanai atbilstoši spēkā esošajos normatīvajos aktos noteiktajai kārtībai. Trūkumu un neatbilstību novēršanas izmaksas apmaksā Līdzējs, kura darbības vai bezdarbības rezultāta tie ir radušies.
2. **IEPIRKUMA LĪGUMA IZPILDĒ IESAISTĪTĀ PERSONĀLA UN**

**APAKŠUZŅĒMĒJU NOMAIŅA**

6.1. UZŅĒMĒJS nav tiesīgs bez rakstiskas saskaņošanas ar Pasūtītāju veikt iepirkumā iesniegtajā piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

6.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

6.2.2. tiek nomainīts apakšuzņēmējs, uz kura iespējām UZŅĒMĒJS balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu UZŅĒMĒJS atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem;

6.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 (desmit) procenti no kopējās Līgumcenas, atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem;

6.2.4. apakšuzņēmēja maiņas rezultātā tiktu izdarīti tādi grozījumi UZŅĒMĒJS piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

6.3. Pārbaudot jaunā apakšuzņēmēja, kura sniedzamo pakalpojumu vērtība ir vismaz 10 (desmit) procenti no kopējās Līgumcenas vai uz kura iespējām UZŅĒMĒJS balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro Publisko iepirkumu likuma 42. panta pirmās daļas un otrās daļas noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

6.4. PASŪTĪTĀJS pieņem lēmumu atļaut vai atteikt UZŅĒMĒJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.

6.5.Piegādātājs Līguma saistību izpildē piesaista apakšuzņēmēju \_\_\_\_\_\_\_\_\_\_\_\_\_\_\_\_\_(nosaukums), vienotās reģistrācijas Nr.\_\_\_\_\_\_\_\_\_\_\_\_\_\_\_\_\_\_\_ *(norāda, ja piemērojams).*

1. **Līdzēju atbildība**
	1. Līdzēji ir atbildīgi par Līguma izpildi saskaņā ar Līguma noteikumiem un Latvijas Republikas spēkā esošiem normatīvajiem aktiem.
	2. Līdzēji ir savstarpēji atbildīgi par līgumsaistību pārkāpšanu un zaudējumu radīšanu otram Līdzējam. Līdzējs, kas vainīgs Līguma saistību pārkāpšanā atlīdzina otram Līdzējam nodarītos tiešos zaudējumus.
	3. Ja UZŅĒMĒJS nokavē PASŪTĪTĀJA noteikto Pakalpojumu ierīkošanas vai Pakalpojumu sniegšanas uzsākšanas dienu saskaņā ar Līguma Pielikumā Nr. 3 noteikto termiņu, UZŅĒMĒJS maksā PASŪTĪTĀJAM līgumsodu 1% (viena) procenta apmērā no Līguma kopējās summas par katru termiņa kavējuma dienu.
	4. Ja UZŅĒMĒJS nokavē PASŪTĪTĀJA noteikto Defektu novēršanas dienu, UZŅĒMĒJS maksā PASŪTĪTĀJAM līgumsodu 0,1% (vienu procenta desmitdaļu) apmērā no Līguma kopējās summas par katru termiņa kavējuma dienu, izņemot gadījumus, ja Pakalpojuma izpildes nokavējums ir noticis PASŪTĪTĀJA vainas dēļ.
	5. Ja UZŅĒMĒJS nenodrošina mēnesī kumulatīvu Pakalpojumu pieejamību saskaņā ar Tehnisko specifikāciju (Līguma Pielikums Nr. 1), UZŅĒMĒJS maksā PASŪTĪTĀJAM līgumsodu 10% (desmit procentu) apmērā no pieslēguma mēneša maksas par katrām virsnormas 30 (trīsdesmit) minūtēm katrā pieslēgumā.
	6. Ja UZŅĒMĒJS neievēro bojājumu novēršanas termiņu saskaņā ar Tehnisko specifikāciju (Līguma Pielikums Nr. 1), par katru papildus bojājumu novēršanas stundu katrā pieslēgumā UZŅĒMĒJS maksā PASŪTĪTĀJAM 5% (piecus) procentus no pieslēguma mēneša maksas.
	7. Kopējais līgumsodu apmērs, kas aprēķināts uz šī Līguma pamata, nevar pārsniegt 10 % (desmit) procentus no Līguma kopējās summas.
	8. Ja PASŪTĪTĀJS nokavē Līguma 2. punktā noteikto samaksas termiņu, UZŅĒMĒJAM ir tiesības prasīt no PASŪTĪTĀJA līgumsoda apmaksu 0,1% (vienu procenta desmitdaļu) apmērā no termiņā neveiktā maksājuma summas par katru termiņa kavējuma dienu, bet ne vairāk kā 10% no Līguma kopējās summas.
	9. Līgumsoda samaksa neatbrīvo Līdzējus no Līguma saistību izpildes.
	10. UZŅĒMĒJS uzņemas pilnu atbildību par Pakalpojuma izpildes pienācīgu veikšanu, Pakalpojuma kvalitāti, atbilstību Līgumam un normatīvajiem aktiem.
	11. Gadījumā, ja PASŪTĪTĀJAM rodas tiesības uz Līguma pamata pieprasīt no UZŅĒMĒJA līgumsodu vai jebkuru citu maksājumu, PASŪTĪTĀJAM, iepriekš rakstveidā brīdinot UZŅĒMĒJU, ir tiesības ieturēt līgumsodu vai jebkuru citu maksājumu no UZŅĒMĒJAM izmaksājamajām summām.
	12. Līdzēji savstarpēji ir atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
	13. Ja UZŅĒMĒJS 20 (divdesmit) darba dienu laikā no brīža, kad tam radušās tiesības pieprasīt no PASŪTĪTĀJA līgumsodu par maksājuma termiņa kavējumu, savas tiesības nav izmantojis, Līdzēji vienojas, ka šādā gadījumā UZŅĒMĒJS ir atteicies no attiecīgā līgumsoda un turpmāk tam nav tiesību pieprasīt no PASŪTĪTĀJA līgumsodu par attiecīgo maksājuma termiņa kavējumu.

7.14. Līgumsoda apjomu aprēķina PASŪTĪTĀJS un rakstveidā nosūta UZŅĒMĒJAM. Ja nepieciešams, UZŅĒMĒJS 3 (trīs) darba dienu laikā no aprēķina saņemšanas sniedz komentārus PASŪTĪTĀJAM. Pēc UZŅĒMĒJA komentāru saņemšanas, nepieciešamības gadījumā PASŪTĪTĀJS veic aprēķina precizēšanu un piestāda UZŅĒMĒJAM rēķinu, kurā iekļauj visu tekošā perioda līgumsodu apjomus. UZŅĒMĒJA pienākums ir apmaksāt PASŪTĪTĀJA iesniegto rēķinu 10 (desmit) darba dienu laikā no rēķina izrakstīšanas datuma. Ja UZŅĒMĒJS 3 (trīs) darba dienu laikā no aprēķina saņemšanas dienas nav sniedzis Pasūtītājam komentārus, Pasūtītājs ir tiesīgs izrakstīt Piegādātājam rēķinu, saskaņā ar veikto sākotnējo līgumsodu aprēķinu.

1. **Līguma darbības nosacījumi, grozīšanas un strīdu risināšanas kārtība**
	1. Līgums stājas spēkā tā noslēgšanas dienā un ir spēkā 60 (sešdesmit) mēnešus no Līguma noslēgšanas brīža.
	2. PASŪTĪTĀJS ir tiesīgs izbeigt Līgumu vai atteikties no visiem vai atsevišķiem Pakalpojumiem objektīvu iemeslu dēļ, par to rakstiski brīdinot otru pusi 30 (trīsdesmit) kalendārās dienas iepriekš un veicot savstarpējus norēķinus
	3. Līguma grozījumi ir pieļaujami, ja tie nemaina Līguma vispārējo raksturu un atbilst Publisko iepirkumu likuma 61.pantam.Visi Līguma grozījumi un papildinājumi ir spēkā, ja tie ir sagatavoti rakstiski un tos abpusēji parakstījuši Līdzēju pilnvarotie pārstāvji. Tie pievienojami Līgumam kā pielikumi un kļūst par Līguma neatņemamu sastāvdaļu.
	4. Visai sarakstei, saskaņojumiem, dokumentācijai un citai informācijai, ar kuru apmainās Līdzēji un kura ir attiecināma uz Līgumu, ir jābūt latviešu valodā, noformētai rakstiski, un tai ir jābūt iesniegtai otram Līdzējam personiski pret parakstu vai nosūtītai ierakstītā vēstulē uz Līgumā norādīto adresi vai attiecīgā Līdzēja juridisko adresi.
	5. PASŪTĪTĀJS ir tiesīgs vienpusēji izbeigt Līgumu, nosūtot UZŅĒMĒJAM rakstisku paziņojumu 15 (piecpadsmit) dienas iepriekš pirms Līguma izbeigšanas, ja izpildās kaut viens no zemāk minētajiem nosacījumiem:
		1. UZŅĒMĒJS atkārtoti atsakās novērst Defektu aktā minētos trūkumus vai nepilnības;
		2. UZŅĒMĒJS Pakalpojumu ierīkošanu neuzsāk vairāk kā 15 (piecpadsmit) darba dienu laikā pēc Līguma Pielikumā Nr. 3 noteiktā uzsākšanas termiņa;
		3. UZŅĒMĒJS nepilda kādas citas saistības saskaņā ar Līgumu, un, ja UZŅĒMĒJS minēto saistību neizpildi nav novērsis 30 (trīsdesmit) dienu laikā pēc PASŪTĪTĀJA rakstiska paziņojuma par šādu saistību neizpildi saņemšanas;
		4. UZŅĒMĒJS nepamatoti ir pārtraucis Pakalpojumu ierīkošanu vai nodrošināšanu.
	6. Līgums var tikt izbeigts pirms Līguma darbības termiņa beigām, Līdzējiem savstarpēji rakstveidā par to vienojoties.
	7. Ja kāds no Līguma noteikumiem zaudē juridisko spēku, tas neietekmē pārējos noteikumus.
	8. Visos pārējos Līgumā neatrunātajos jautājumos Līdzēji vadās no Latvijas Republikas spēkā esošajiem normatīvajiem aktiem.
	9. Strīdi, kas Līdzējiem rodas izpildot Līgumu, tiek risināti pārrunu ceļā, bet ja vienošanos 30 (trīsdesmit) dienu laikā panākt nevar, tad jebkurš strīds, nesaskaņa vai prasība, kas saistīti ar šo Līgumu, tā izbeigšanu, grozīšanu vai spēkā esamību, tiek risināts Latvijas Republikas tiesā, atbilstoši spēkā esošajiem LR normatīvajiem aktiem.
2. **Nepārvarama vara**
	1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
	2. Līdzējam, kurš atsaucas uz nepārvaramu varu, par to jāpaziņo rakstveidā otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējam radušies.
	3. Ja nepārvaramas varas apstākļi turpinās ilgāk par 30 (trīsdesmit) dienām, katram no Līdzējiem ir tiesības vienpusēji atkāpties un pārtraukt Līgumu. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
3. **Pārstāvības noteikumi**
	1. Pasūtītāja par Līguma saistību izpildes kontroli atbildīgā persona: Ruslans Dudkins, tālrunis: 67089823, mob. tālrunis: 29419616, e-pasts: Ruslans.Dudkins@rtu.lv, turpmāk Līguma tekstā Pasūtītāja Pārstāvis.
	2. Pasūtītāja Pārstāvim ir noteikti šādi pienākumi:
		1. veikt Pakalpojumu ierīkošanas un nodrošināšanas izpildes gaitas uzraudzību;
		2. sekot līdzi Līguma saistību izpildei;
		3. parakstīt katru Uzņēmēja iesniegto rēķinu;
		4. parakstīt nodošanas - pieņemšanas aktu.
	3. Uzņēmēja par Pakalpojumu ierīkošanu un nodrošināšanu atbildīgā persona:\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds), tālrunis: \_\_\_\_\_\_\_\_\_\_\_\_\_\_\_\_\_\_\_\_\_; e-pasts:\_\_\_\_\_\_\_\_\_\_\_\_\_\_\_\_\_\_\_\_ .
4. **Citi noteikumi**
	1. Līgums sagatavots latviešu valodā 2 (divos) identiskos eksemplāros, no kuriem vienu eksemplāru glabā PASŪTĪTĀJS, un vienu UZŅĒMĒJS. Abiem Līguma eksemplāriem ir vienāds juridisks spēks.
	2. Kā neatņemamas Līguma sastāvdaļas, pievienoti pielikumi:
		1. Pielikums Nr.1 – Tehniskā specifikācija- tehniskā piedāvājuma kopija;
		2. Pielikums Nr.2 –Finanšu piedāvājuma kopija;
		3. Pielikums Nr. 3 – Pakalpojumu ierīkošanas darbu veikšanas grafiks *(izņemot 5.iepirkuma daļai).*

**12. Līdzēju rekvizīti:**